ΚΑΝΟΝΙΣΜΟΣ (ΕΚ) αριθ. 859/94 ΤΟΥ ΣΥΜΒΟΥΛΙΟΥ της 12ης Απριλίου 1994 περί κατανομής, για το 1994, ορισμένων συμπληρωματικών ποσοστώσεων αλιείας μεταξύ των κρατών μελών για σκάφη που αλιεύουν στα ύδατα της Νορβηγίας βορείως των 62 oΒ και στα ύδατα της Σουηδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, με τη συμφωνία για τον Ευρωπαϊκό Οικονομικό Χώρο, η οποία άρχισε να ισχύει την 1η Ιανουαρίου 1994, δίδεται στην Κοινότητα, καθώς και στη Νορβηγία και στη Σουηδία, η δυνατότητα να επεκτείνουν τη συνεργασία τους στον τομέα της αλιείας και να συνάψουν νέες αλιευτικές συμφωνίες υπό μορφή ανταλλαγής επιστολών (2), τις οποίες και συνήψαν-

ότι, με βάση τις συμφωνίες αυτές, η Νορβηγία και η Σουηδία έχουν αναλάβει τη δέσμευση να παραχωρήσουν στην Κοινότητα συμπληρωματικές ποσοστώσεις για την αλιεία κοκκινόψαρου στα ύδατα της Νορβηγίας, και βακαλάου στα ύδατα της Σουηδίας-

ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα μέτρα ελέγχου που έχουν θεσπιστεί με τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα σκάφη που φέρουν σημαία κράτους μέλους επιτρέπεται, το 1994, να αλιεύουν εντός των ορίων των γεωγραφικών περιοχών και ποσοστώσεων που καθορίζονται στο παράρτημα Ι, στα ύδατα που τελούν υπό τη δικαιοδοσία της Νορβηγίας, βορείως των 62 oΒ, με την επιφύλαξη των αλιευμάτων που ήδη έχουν επιτραπεί για την ίδια περίοδο με τον κανονισμό (ΕΚ) αριθ. 3692/93 του Συμβουλίου της 21ης Δεκεμβρίου 1993 γαι την κατανομή μεταξύ των κρατών μελών, για το 1994, ορισμένων ποσοστώσεων αλιείας για τα σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen (4).

Άρθρο 2

Τα σκάφη που φέρουν σημαία κράτους μέλους επιτρέπεται, το 1994, να αλιεύουν εντός των ορίων γεωγραφικών περιοχών και ποσοστώσεων που καθορίζονται στο παράρτημα ΙΙ, στα ύδατα που τελούν υπό τη δικαιοδοσία της Σουηδίας, με την επιφύλαξη των αλιευμάτων που έχουν επιτραπεί για την ίδια περίοδο με τον κανονισμό (ΕΚ) αριθ. 3683/93 του Συμβουλίου της 20ής Δεκεμβρίου 1993 για την κατανομή, για το 1994, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Σουηδίας (5).

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 12 Απριλίου 1994.

Για το Συμβούλιο

Ο Πρόεδρος

Φ. ΚΩΝΣΤΑΝΤΙΝΟΥ

(1) ΕΕ αριθ. L 389 της 31. 12. 1992, σ. 1.

(2) ΕΕ αριθ. L 346 της 31. 12. 1993, σσ. 25 και 30.

(3) ΕΕ αριθ. L 261 της 20. 10. 1993, σ. 1.

(4) ΕΕ αριθ. L 341 της 31. 12. 1993, σ. 104.

(5) ΕΕ αριθ. L 341 της 31. 12. 1993, σ. 67.

ΠΑΡΑΡΤΗΜΑ Ι

Κατανομή, για το 1994, των επιπλέον κοινοτικών ποσοστώσεων αλιευμάτων σε νορβηγικά ύδατα, όπως αναφέρεται στο άρθρο 1 (νορβηγικά ύδατα βορείως των 62 o Β) "(σε τόνους: βάρος νωπών ιχθύων)"" ID="1" ASSV="01">Κοκκινόψαρο> ID="2" ASSV="01">Ι, ΙΙ> ID="3" ASSV="01">1 500> ID="4">Γερμανία 500 Ισπανία 190 Πορτογαλία 810 ">

ΠΑΡΑΡΤΗΜΑ ΙΙ

Κατανομή, για το 1994, των συμπληρωματικών κοινοτικών ποσοστώσεων αλιευμάτων στα σουηδικά ύδατα, όπως αναφέρεται στο άρθρο 2 "(σε τόνους: βάρος νωπών ιχθύων)"" ID="1" ASSV="01">Βακαλάος> ID="2" ASSV="01">ΙΙΙ δ> ID="3" ASSV="01">900> ID="4">Δανία 660 Γερμανία 240 "> ID="1" ASSV="01">Ρέγγα> ID="2" ASSV="01">ΙΙΙ δ> ID="3" ASSV="01">1 500> ID="4">Δανία 860 Γερμανία 640 ">